Diari Oficial de la Generalitat Valenciana


Sumari del DOGV 3665, del 13-01-2000 (1999/10226)

RESOLUCIÓ de 2 de novembre de 1999, de cancel·lació d'acreditació de laboratori d'assajos de control de qualitat de l'edificació per la Conselleria d'Obres Públiques, Urbanisme i Transports.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3665

Data del DOGV
:   13-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10272


Data del document
:   02-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * indústria de la construcció
    * reglamentació de la construcció

RESOLUCIÓ de 2 de novembre de 1999, de cancel·lació d'acreditació de laboratori d'assajos de control de qualitat de l'edificació per la Conselleria d'Obres Públiques, Urbanisme i Transports. [1999/Q10819]
  
El senyor Pablo César Arce Gil, en nom i representació del laboratori d'assajos Controlex Levante, SL, amb domicili al carrer de l'Advocat Andrés Charques, 6, d'Alacant, sol·licita la cancel·lació d'acreditació del laboratori en l'àrea de control de formigó en massa, de ciment, d'àrids i d'aigua (HC) i en l'àrea d'assajos de laboratori de mecànica del sòl (SE).
  
El corresponent expedient s'ha tramitat de conformitat amb el Reial Decret 1.230/1989, de 13 d'octubre, article 19.a i el Decret 173/1989, de 24 de novembre, del Consell de la Generalitat Valenciana, i consta en aquest que s'han complit tots els requisits reglamentats.
  
En virtut d'això, a proposta de la Divisió de Normativa Tècnica i Control de Qualitat, aquesta Direcció General, resol:
  
Primer
  
Cancel·lar l'acreditació del laboratori d'assajos Controlex Levante, SL, amb domicili al carrer de l'Advocat Andrés Charques, 6, d'Alacant, en les àrees següents:
  
- Àrea de control de formigó en massa, de ciment, d'àrids i d'aigua (HC), amb referència 07035HC98.
  
- Àrea d'assajos de laboratori de mecànica del sòl (SE) amb la referència 07035SE98.
  
Segon
  
Aquesta resolució tindrà efecte des de la seua notificació. No obstant això, serà objecte de publicació en el Diari Oficial de la Generalitat Valenciana perquè se'n prenga coneixement.
  
Tercer
  
Aquesta resolució es comunicarà a la Direcció General de l'Habitatge, l'Arquitectura i l'Urbanisme del Ministeri de Foment, per a la baixa en el Registre General de Laboratoris d'Assaig Acreditats en aquestes àrees, i de les respectives referències: 07035HC98; 07035SE98.
  
Contra aquesta resolució, que no posa fi a la via administrativa, es pot interposar recurs ordinari davant el conseller d'Obres Públiques, Urbanisme i Transports, en el termini d'un mes comptador des de la seua notificació, conforme amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 2 de novembre de 1999.- El director general d'Arquitectura i Habitatge: José María García Zarco.